CELEX ID: 52014XG0204(02)

--- ENGLISH ---

Document:
$en_document

Summary:
$en_summary

--- DANISH ---

Document:
4.2.2014
DA
Den Europæiske Unions Tidende
C 32/6
Konklusioner fra Rådet og repræsentanterne for medlemsstaternes regeringer, forsamlet i Rådet, om mediefrihed og -pluralisme i det digitale miljø
2014/C 32/04
RÅDET FOR DEN EUROPÆISKE UNION OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
SOM NOTERER SIG, AT:
1.
mediefrihed og -pluralisme er grundlæggende værdier, som er nedfældet i Den Europæiske Unions charter om grundlæggende rettigheder. De udgør en grundsøjle i demokratiet, idet medierne spiller en vigtig rolle med hensyn til at sikre gennemsigtighed og ansvarlighed og har betydning for den offentlige mening og borgernes deltagelse i og bidrag til beslutningsprocesserne
2.
der i de seneste år er konstateret en række udfordringer for mediefriheden og -pluralismen i Den Europæiske Union. Det drejer sig om spørgsmål, der er kommet frem i forbindelse med retssager, officielle undersøgelser og rapporter fra Europa-Parlamentet og ikkestatslige organisationer samt nationale og europæiske parlamentsdebatter
3.
gennemsigtighed med hensyn til medieejerskab og finansieringskilder er afgørende med henblik på at sikre mediefrihed og -pluralisme
4.
sikring af journalisters beskyttelse mod utilbørlig påvirkning er af central betydning med henblik på at sikre mediefrihed, hvilket bliver mere relevant i en tid med økonomisk krise og forandring af mediesektoren
5.
sikring af tilstrækkelig beskyttelse af journalistiske kilder er et centralt element i mediefriheden
6.
direktivet om audiovisuelle medietjenester, den reguleringsmæssige ramme i EU for de audiovisuelle medietjenester, bidrager til at fremme mediefrihed og -pluralisme. De kompetente audiovisuelle reguleringsmyndigheder i medlemsstaterne spiller en afgørende rolle for gennemførelsen af denne ramme
7.
Kommissionen har finansieret en række undersøgelser, rapporter, projekter og koordinerende tiltag på området for mediefrihed og -pluralisme
8.
Europarådet udfører et meget væsentligt arbejde på området for mediefrihed og -pluralisme. I den forbindelse anfører aftalememorandummet fra 2007 mellem Europarådet og Den Europæiske Union ytrings- og informationsfrihed som en af de fælles prioriteter og et af de fælles fokusområder for samarbejdet mellem disse organisationer
9.
internettet letter adgangen til information og giver borgerne nye muligheder for deltagelse, debat og meningsdannelse. Selv om dette bidrager til ytringsfriheden og fremmer meningspluralismen, skaber det samtidig nye udfordringer med hensyn til den måde, hvorpå borgerne får adgang til og vurderer information. Der bør rettes særlig opmærksomhed mod de eventuelle negative virkninger af såvel en overdreven koncentration i sektoren som styrkelsen af gatekeepervirksomhedernes stilling
10.
internettets globale karakter ikke gør det muligt at holde disse spørgsmål inden for geografisk definerede grænser,
ER ENIGE OM FØLGENDE:
11.
En høj grad af medieuafhængighed og -pluralisme er afgørende ikke blot for demokratiet, men bidrager ligeledes til at øge den økonomiske vækst og dens bæredygtighed.
12.
Europarådet spiller en vigtig rolle med hensyn til at fastlægge standarder for mediefrihed og -pluralisme, og samarbejdet med dette organ bør videreføres og styrkes.
13.
Oplysninger om ejerskab af et givet medieforetagende og om andre enheder eller personer, der har gavn af dette ejerskab, skal være lettilgængelige for borgerne, så de kan foretage en informeret vurdering af de foreliggende oplysninger. I denne forbindelse spiller mediekendskab en vigtig rolle.
14.
Samarbejde og udveksling af bedste praksis blandt audiovisuelle reguleringsmyndigheder og andre relevante myndigheder bidrager til et velfungerende indre marked i EU og til et åbent og pluralistisk medielandskab.
15.
Sikring af en høj grad af mediefrihed og -pluralisme er afgørende for, at EU er troværdigt i forhandlinger med tiltrædende lande og i internationale fora;
SER MED TILFREDSHED PÅ:
16.
Kommissionens grønbog — Forberedelse på en fuldt ud konvergeret audiovisuel verden
 (
1
)
;
NOTERER SIG:
17.
den uafhængige rapport fra Gruppen på Højt Plan om Pressefrihed og Mediepluralisme
 (
2
)
 og fra Media Futures Forum (forum om mediernes fremtid)
 (
3
)
;
OPFORDRER MEDLEMSSTATERNE TIL:
18.
at sikre de audiovisuelle reguleringsmyndigheders uafhængighed
19.
at træffe passende foranstaltninger til at opnå reel gennemsigtighed med hensyn tilmedieejerskab
20.
at træffe passende foranstaltninger til at værne om journalisters ret til at beskytte deres kilder og beskytte journalister mod utilbørlig påvirkning
21.
afhængigt af deres nationale kontekst at træffe passende foranstaltninger til at forebygge eventuelle negative virkninger af en overdreven koncentration af medieejerskab;
OPFORDRER KOMMISSIONEN TIL INDEN FOR SIT KOMPETENCEOMRÅDE:
22.
fortsat at støtte projekter, der tager sigte på at forbedre beskyttelsen af journalister og fagfolk fra medieverdenen
23.
fortsat at støtte det uafhængige overvågningsværktøj til evaluering af risici for mediepluralisme i EU (Observatorium for Mediepluralisme), der gennemføres af Det Europæiske Universitetsinstitut i Firenze, og tilskynde til dets videre anvendelse af medlemsstaterne og alle relevante interessenter
24.
ved hjælp af ikkelovgivningsmæssige foranstaltninger
 (
4
)
 at styrke samarbejdet mellem medlemsstaternes audiovisuelle reguleringsmyndigheder og fremme bedste praksis vedrørende gennemsigtighed inden for medieejerskab
25.
at vurdere effektiviteten af disse foranstaltninger med henblik på at overveje eventuelle yderligere tiltag;
OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER:
26.
at sikre, fremme og følge de værdier, der er nedfældet i EU's charter om grundlæggende rettigheder, og i denne forbindelse tackle udfordringerne for mediefriheden og -pluralismen inden for EU i fuld overensstemmelse med nærhedsprincippet.
(
1
)
  Dok. 8934/13 — COM(2013) 231 final.
(
2
)
  http://ec.europa.eu/digital-agenda/sites/digital-agenda/files/HLG%20Final%20Report.pdf
(
3
)
  http://ec.europa.eu/information_society/media_taskforce/doc/pluralism/forum/report.pdf
(
4
)
  Kommissionen er uenig med henvisningen til »ikkelovgivningsmæssige foranstaltninger« og så hellere en mere åben formulering.

Summary:
Mediefrihed og -pluralisme i det digitale miljø
Mediefrihed og -pluralisme (dvs. forskellige synspunkter) er centrale elementer i Den Europæiske Unions charter om grundlæggende rettigheder. De er afgørende for at sikre gennemsigtighed og ansvarlighed i et demokrati. Regeringerne i EU har vedtaget nogle konklusioner, der har til formål at imødekomme de udfordringer, den digitale tidsalder har medført.
DOKUMENT
Konklusioner fra Rådet og repræsentanterne for medlemsstaternes regeringer
, forsamlet i Rådet, om mediefrihed og -pluralisme i det digitale miljø [Den Europæiske Unions Tidende C 32 af 4.2.2014].
RESUMÉ
Der er i de seneste år er konstateret en række udfordringer for mediefriheden og -pluralismen i Den Europæiske Union. Det er et emne, der også har stor betydning for regeringerne i EU, eftersom deres troværdighed i internationale forhandlinger er baseret på en høj grad af mediefrihed.
Den digitale tidsalder har medført øget ytringsfrihed og opfordrer til større meningspluralisme, men den har også medført udfordringer med hensyn til, hvordan borgerne får adgang til og vurderer information. Der har på det seneste været flere sager, hvor mediefriheden og -pluralismen er blevet angrebet, bl.a. retssager, officielle undersøgelser samt nationale og europæiske parlamentsdebatter, hvilket vidner om Europarådets vigtige arbejde, og som har ført til vedtagelsen af 
konklusionerne
 på dette område i november 2013.
EU's medlemsstater
 blev enige om at træffe foranstaltninger, der:
sikrer de 
audiovisuelle reguleringsmyndigheders uafhængighed
, i overensstemmelse med EU's 
direktiv om audiovisuelle medietjenester
, som er EU's regelsæt om audiovisuelle medietjenester
sikrer 
reel gennemsigtighed med hensyn til medieejerskab
værner om journalisters ret til at 
beskytte deres kilder
 og beskytte journalister mod 
utilbørlig politisk og økonomisk påvirkning
forebygger eventuelle negative virkninger af en 
overdreven koncentration af medieejerskab
, afhængigt af den nationale kontekst.
De nationale regeringer i EU ser med tilfredshed på Kommissionens grønbog 
Forberedelse på en fuldt ud konvergeret audiovisuel verden
 og har opfordret 
Europa-Kommissionen
 til:
fortsat at støtte projekter, der tager sigte på at 
forbedre beskyttelsen af journalister og fagfolk fra medieverdenen
fortsat at støtte det uafhængige overvågningsværktøj til 
evaluering af risici for mediepluralisme
 i EU
tilskynde til samarbejde mellem medlemsstaternes audiovisuelle reguleringsmyndigheder og fremme bedste praksis vedrørende 
gennemsigtighed inden for medieejerskab
.
TILHØRENDE DOKUMENTER
Europa-Parlamentets og Rådets direktiv 
2010/13/EU
 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) [Den Europæiske Unions Tidende L 95 af 15.4.2010].
Europa-Kommissions grønbog, Forberedelse på en fuldt ud konvergeret audiovisuel verden: Vækst, kreativitet og værdier [
COM(2013) 231 final
 af 24.4.2013 - ikke udgivet i Den Europæiske Unions Tidende].
Seneste ajourføring: 25.07.2014